Rita Liliom

D’ **Rita Bokorné Liliom** (* 23. Mai 1986 z’ Budapest) ìsch a ehamààliga ungàrischa Volleybàllschpìelera. Àls Ààgrìffera hàt sa ìn mehrera-n-öiropäischa Lander gschpìelt, drunter ìm Diitschlànd, Frànkrììch un Itàlia. Sa ìsch àui vu 2010 bis 2019 Mìtglìed ìn dr ungàrischa Nàzionààlmànnschàft gsìì, mìt wäller sa ànna 2015 d’ Öiropäischa Liga gwunna hàt.

## ìhra Kàrriar
Àls Junioora hàt d’ Liliom vu 1996 bis 2004 biim BSE Budapest gschpìelt. Mìt dam Verain ìsch sa ànna 2002/03 uff Plàtz 3 vum Ungàrn-Pokàl so wia-n-uff Plàtz 2 vu dr ungàrischa-n-Extraliga ànakumma. Ìn dr naachschta Saison hàt sa d’ Extraliga gwunna, àwwer hàt àm Andschpìel vum Ungàrnpokàl geega dr NRK Nyíregyháza verloora. Drnooh hàt sa vu 2004 bis 2008 ìn dr Mànnschàft vu dr Schtààtliga Üniwärsitäät vum Kansas ìn da USA gschpìelt. Drzüa ìsch sa Mìtglìed ìn da ungàrischa Nàzionààlmànnschàft vu da Junioora gsìì. Ànna 2002 ìsch sa zamma mìt dr Nàzionààlmànnschàft vu da U-20 uff Plàtz 12 vu dr Öiropäischa Maischterschàft ànakumma. Ìm naachschta Joohr ìsch sa mìt dr Nàzionààlmànnschàft vu da-18 uff Plàtz 13 vu dr Waltmaischterschàft gsìì.

Àls Berüafsschpìelera-n-ìsch d’ Liliom z’äärscht ànna 2009 bii da Gigantes de Carolina uff Puerto Rico gsìì. Doo ìsch sa àm Plàtz 3 vu dr puertorikànischa Liga ànakumma. Drnooh hàt sa bis 2011 biim Verain Alemannia Aachen ìn dr diitscha Bundesliga gschpìelt un ìsch ànna 2010/11 uff Plàtz 5 vum Diitschlànd-Pokàl ànakumma. Zwìscha 2011 un 2013 hàt sa bii zwai polnischa Veraina gschpìelt: z’äärscht biim KPSK Stal Mielec ànna 2011/12 un drnooh biim Pałac Bydgoszcz ànna 2012/13. Mìt’m Pałac Bydgoszcz ìsch sa uff Plàtz 5 vum Poola-Pokàl gsìì. Ìm Joohr 2013/14 hàt sa biim tìrkischa Verain Yeşilyurt İstanbul unter Vertrààg gschtànda. Därt ìsch sa eewafàlls bis àm Plàtz 5 vum nàzionààla Pokàl glunga.

Ìn dr Saison 2014/2015 ìsch d’ Liliom ìn dr itàlianischa Verain Azzurra Volley z’ Florenz gànga ge schpìela. Ìm naachschta Joohr ìsch sa biim itàlianischa Verain Volley Pesaro gsìì. Mìt dam Verain ìsch sa uff Plàtz 4 vu dr itàlianischa A2-Liga so wia-n-uff Plàtz 3 vum itàlianischa A2-Pokàl ànakumma.

Ànna 2016/17 hàt d’ Liliom ìm Verain vu Béziers ìm Frànkrììch gschpìelt. Sa ìsch uff Plàtz 3 vu dr frànzeescha Maischterschàft un uff Plàtz 3 vum Frànkrììch-Pokàl ànakumma. Mìt dam Verain ìsch sa àui uff Plàtz 9 vum Öiropäischa CEV-Pokàl gsìì. Ìn dr naachschta Saison ìsch sa biim Stade Français Paris Saint-Cloud gànga ge schpìela. Sa ìsch uff Plàtz 5 vum Frànkrììch-Pokàl ànakumma.

Ìhr läätscht Schportsjoohr hàt d’ Liliom biim ungàrischa Verain Újpesti TE z’ Budapest verbocht. Doo ìsch sa uff Plàtz 4 vu dr ungàrischa-n-Extraliga un uff Plàtz 5 vum Ungàrn-Pokàl ànakumma. Àm And vu dr Saison 2018/2019 hàt sa ìhra Volleybàll-Kàrriar schlussgmàcht.

Zwìscha 2010 un 2019 hàt züadam d’ Rita Liliom 118 Mol mìt dr ungàrischa Nàzionààlmànnschàft gschpìelt. Sa hàt mehrmols àn dr Öiropäischa Liga mìtgmàcht: ànakumma-n-ìsch sa uff Plàtz 9 ànna 2011, uff Plàtz 12 ànna 2012 un uff Plàtz 7 ànna 2013. Ànna 2015 hàt sa biim Turniar d’ Guldiga-n-üüsszaichnung bikumma. Ànna 2019 ìsch sa mìt dr Nàzionààlmànnschàft uff Plàtz 5 vum Turniar gsìì.

## Weblìnks

* D’ Rita Liliom biim Öiropäischa Volleybàll-Bund CEV (anglisch)
* D’ Rita Liliom bii dr itàlianischa wiibliga Volleybàll-Liga (itàlianisch)
* D’ Rita Liliom bii *WorldOfVolley* (anglisch)
* D’ Rita Liliom bii *Volleybox* (hoochdiitsch)
* D’ Rita Liliom bii dr *Global Sports Archive* (anglisch)

## Ainzelnoohwiisa